Horve mottok Krigskorset med sverd, Norges høyeste utmerkelse  Foto: KEN 
**Thore Horve** (født 6. oktober 1899 i Stavanger, død 15. august 1990 i Oslo) var en norsk sjøoffiser og viseadmiral. Horve utdannet seg i marinen og etter fullført sjøkrigsskole i 1920 tjenestegjorde han på mange av marinens viktigste fartøy.

Under den tyske invasjonen av Norge i april 1940 lyktes Horve ved bruk av torpedojageren «Draug» å overmanne et tysk transportfartøy og føre det til Storbritannia. Under resten av andre verdenskrig tjenestegjorde Horve i den norske marinen i Storbritannia, dels som skipssjef og dels i stabsstjeneste.

Fra 1946-1949 var Horve sjef for Sjøforsvaret, men var kritisk til det han oppfattet som nedbyggingen av våpengrenen og gikk i 1951 over i sivilt arbeid. En periode i 1950-årene bisto han, sammen med andre norske offiserer, Etiopia med oppbyggingen av landets marine. Etter dette fortsatte han sivilt som direktør i Norsk Philips. Thore Horve engasjerte seg sterkt for handelsflåtens og marinens veteraner. Sammen med Leif Vetlesen og Oskar Hedin var han en drivende kraft bak den «ex gratia»-utbetaling Stortinget til sist vedtok i 1972, knyttet til Nortraships Sjømannsfond, for mannskap i Nortraship.

Utmerkelser
-----------

For bragden med «Draug» og senere innsats ble Horve i desember 1942 tildelt Krigskorset med sverd.

Horve ble videre utnevnt til kommandør med stjerne av St. Olavs Orden og tildelt Krigsmedaljen, Deltakermedaljen med rosett og Haakon VIIs 70-årsmedalje.

Britene gjorde Horve til *Commander of the Order of the British Empire* og tildelte ham Distinguished Service Cross og han ble *Mentioned in Despatches*. Av videre utenlandsk heder ble Horve tildelt Storkors av Dannebrogordenen, gjort til kommandør av Æreslegionen og tildelt det franske Croix de Guerre.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Utmerkelser

|  |  |
| --- | --- |
| Krigskorset med sverd | Kommandør med stjerne av St. Olavs Orden |

|  |  |  |  |
| --- | --- | --- | --- |
| Krigsmedaljen | Deltagermedaljen med rosett | Haakon VIIs 70-årsmedalje | Kommandør av Order of the British Empire |

|  |  |  |  |
| --- | --- | --- | --- |
| Distinguished Service Cross | Storkors av Dannebrogordenen | Kommandør av Æreslegionen | Croix de guerre |

 |

Annet
-----

I fødebyen Stavanger er han hedret med statue på *Thore Horves plass*.

Referanser
----------

1. ↑   Store norske leksikon, Store norske leksikon-ID Thore\_Horve[Hentet fra Wikidata]
2. ↑  Paul M. Strande: «Begynnelsen til en etiopisk marine», *Norsk tidsskrift for sjøvesen*, årgang 72, nr. 5, 1957, s. 205–219.
3. ↑  Erik Gjems-Onstad (red.):*Krigskorset og St. Olavsmedaljen med ekegren*, Oslo: Grøndahl-Dreyer, 1995, s. 90–91.
4. 1 2  *Norges Statskalender 1986* s. 541.
5. 1 2  Frode Nilsen: «Viseadmiral Thore Horve» Arkivert 29. mars 2012 hos Wayback Machine. Oslo Militære Samfunn.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Historisk befolkningsregister **·** VIAF **·** LCCN **·** ISNI **·** Krigsseilerregisteret
 |

Portal: Andre verdenskrig